బైబిల్
4 వ శతాబ్దంలో టొలెమీ II (Ptolemy II) ఆజ్ఞ ప్రకారం యూదుల కులానికి చెందిన కొంతమంది రచయితలు తమ హెబ్రియ బైబిల్ ను గ్రీకు భాషలోకి తర్జుమా చేశారు. ఈ బైబిల్ లో హెబ్రీయ బైబిల్ లో లేని పుస్తకాలు కూడా ఉన్నాయి. తొబితు, జుడితు, సలోమాను జ్ఞానము, సిరాచు కుమారుడైన యేసు జ్ఞానము, బరూచు, యిర్మియా పత్రిక, అజారియా ప్రార్థన, ముగ్గురు చిన్నారుల పాట, సుసన్నా, బెల్ మరియు డ్రాగన్, ఎస్తేరు, 1 మక్కాబీయులు, 2 మక్కాబీయులు, 3 మక్కాబీయులు, 4 మక్కాబీయులు, 1 ఎస్ద్రాసు, ఒదెసు, మనాషె ప్రార్థన, సలోమాను కీర్తనలు, 151 వ కీర్తన అధనంగా ఉన్నాయి. ఇవి హెబ్రియ బైబిల్ లో లేవు. ఈ బైబిల్ లో చాలా పుస్తకాలను రోమన్ కేథలిక్కులు, సనాతన తూర్పు సంఘం వారు అంగీకరిస్తారు.
తోరాహ్
మోషే (మూసా) ధర్మశాస్త్రం. బైబిల్ లోని పాతనిబంధన లో ఆదికాండము, నిర్గమ కాండము, లేవీయకాండము, సంఖ్యాకాండము, ద్వితీయోపదేశకాండము , అనే పంచకాండాలు మోషే వ్రాశారు. 
ముస్లిములు గొప్ప ప్రవక్తలుగా పరిగణించే ఆరుగురు ప్రవక్తలలో మూసా ఒకరు.ఈయనను ముస్లిములు కలీముల్లా (అల్లాతో మాట్లాడినవాడు) అని కీర్తిస్తారు.మోషే తెచ్చిన తౌరాత్ క్రమేణా మార్పులు చేర్పులకు గురైందనీ ముహమ్మదు గారు తెచ్చిన షరియత్ తో ధర్మశాస్త్రం సరిచేయబడిందనీ, ముహమ్మదు గారు కూడా మూసా లాగే ధర్మశాస్త్రంతెచ్చిన ప్రవక్త అంటారు.